作者：史达祖
词牌/韵律：贺新郎

paragraphs: 绿障南城树。
有高楼衔城，楼下芰荷无数。
客自倚阑鱼亦避，恐是持竿伴侣。
对别浦、扁舟容与。
杨柳影间风不到，倩诗情、飞过鸳鸯浦。
人正在，断肠处。
两山带著冥冥雨。
想低帘短额，谁见恨时眉妩。
别为清尊眠锦瑟，怕被歌留愁住。
便欲趁、采莲归去。
前度刘郎虽老矣，奈年来、犹道多情句。
应笑煞，旧鸥鹭。